Source: http://hir3.hu/temak/auto-motor/regisztracios_ado-1963.htm
Timestamp: 2020-01-23 03:27:22+00:00

Document:
auto-motor - regisztracios ado-1963 - hir3.hu
Megkezdődött a nagyszüret Tokaj-Hegyalján
Megkezdődött a nagyszüret Tokaj-Hegyalján, szombaton benépesültek a történelmi borvidék szőlőtáblái; a hegyközségi tanács elnöke 270-280 ezer mázsa termésre számít, a kilogrammonkénti felvásárlási ár minőségtől függően 45-70 forint. A Tokaji Borvidék Hegyközségi Tanácsának elnöke azt mondta az MTI-nek: a szokásosnál jóval hamarabb kezdődött meg a hagyományos hegyaljai szőlők, a furmint és a hárslevelű szüretje. Azért nem várnak tovább, mert a száraz idő miatt rohamosan csökken a szőlő létartalma.
2009.10.03. 13:35
Sosem fizetett kártérítést áldozatának Roman Polanski
A neves filmrendező, Roman Polanski 1993-ban beleegyezett abba, hogy félmillió dollár kártérítést fizessen 1977-ben megerőszakolt, akkor kiskorú lánynak, és ezzel lezárja peres ügyét - derült ki törvényszéki dokumentumokból, amelyek azonban arra nem adnak választ, hogy a rendező valaha ténylegesen fizetett volna. Polanski és áldozata, Samantha Geimer 1993 októberében állapodott meg a kártérítésben. Az alku feltételei bizalmasak voltak, de az összeg nagysága a bírósági iratokból nyilvánosságra került, miután a felperes kétévi küzdelmet folytatott azért, hogy rábírja Polanskit a fizetésre.
2009.10.03. 13:21
IMF: az európai gazdasági felépülés lassú és törékeny lesz
A hosszú recesszió az európai országokban a jelek szerint a végéhez közeledik, a gazdasági felépülés azonban valószínűleg lassú és törékeny lesz - ismertette a Nemzetközi Valutaalap (IMF) friss regionális elemzésének megállapítását Marek Belka, az IMF európai osztályának vezetője. Az ázsiai keresletnövekedés aligha helyettesíti az Egyesült Államok válság előtt importéhségét - mutatott rá Belka annak kapcsán, hogy az IMF szombaton közzétette a nemzetközi gazdasági kilátásokat elemző friss kiadványát.
2009.10.03. 13:00
Még senki sem fordult panasszal az államnyelvtörvény miatt a hatóságokhoz
Egyelőre senki sem panaszkodott, hogy a szeptemberben életbe lépett módosított szlovákiai államnyelvtörvény miatt gondjai lettek volna, de a hatóságokhoz már érkezett néhány feljelentés a jogszabály be nem tartása miatt - írja a Sme című liberális szlovák napilap szombaton. A szlovákiai Magyar Koalíció Pártja (MKP), amely határozott bírálója a nyelvtörvénynek, figyelemmel kíséri a helyzetet, és készen áll a lakossági panaszok kivizsgálására. "Három esetben fordultak hozzánk az emberek, mindhárom eset a városi szerveket érinti. A vizsgálat folyamatban van" - nyilatkozta az MKP lévai járási szervezetének titkára.
2009.10.03. 12:00
Éttermi akcióterv az új influenza ellen
Egy vendéglő a Madridhoz közeli Alcobendas városkában azt állítja magáról, hogy a világ első olyan étterme, amelynek saját terve van a betegség elleni védelemre. A Silk and Soya nevű étterem felszolgálói műszakkezdéskor megmérik testhőmérsékletüket, az étlapokat minden használat után megmossák és az étkezőteremben az asztalokat a szokásosnál egy kissé távolabb helyezik el egymástól. Az épületben a mellékhelyiségeket úgy alakították ki, hogy a vendégeknek ne kelljen bajlódniuk az ajtókilincsek, a vízcsapok vagy a villanykapcsolók megérintésével. Az ajtó mindig nyitva van, a víz megindul, amikor valaki a mosdóhoz lép és a világítás bekapcsolódik, amikor valaki belép.
2009.10.03. 11:25
Foci: megvannak a jelöltjek a tavalyi év legjobbjainak díjára
A Hivatásos Labdarúgók Szervezete (HLSZ) szombaton közzé tette azoknak a jelölteknek a listáját, akik közül hétfőn kikerülnek majd a 2008/2009-es idény legjobbjai. Erről a Magyar Labdarúgó Szövetség (MLSZ) tájékoztatta az MTI-t. A HLSZ - melynek elnöke a válogatott csapatkapitánya, Gera Zoltán - 19. alkalommal szavaztatta meg tagjait, hogy az összesen hét kategóriában kiket tartanak az elmúlt szezon legjobbjainak. A HLSZ díjkiosztó ceremóniájára hétfőn 16 órától kerül sor az MLSZ telki edzőközpontjában.
2009.10.03. 11:18
Budapesten drágább az áram, mint Londonban vagy Madridban
Budapesten drágább a villanyszámla mint Londonban vagy Madridban - írta a Magyar Nemzet az osztrák árampiaci szabályozó, az E-Control és egy kutató cég közös felmérése alapján. A lap szombati számában közöltek szerint az EU-15-ök fővárosai közül Koppenhágában a legdrágább az áram, ahol 29,9 eurócentbe (80 forint) kerül egy kilowattóra a lakossági fogyasztónak. Budapesten ugyanakkor az Elmű az egyetemes szolgáltatásban, a normál tarifa szerint 45,8 forint (16,95 eurócent) egy kilowattóra ára.
2009.10.03. 11:15
Vb-selejtezők: Koeman szűkítette a keretet
Kijelölte 22 fős szűkített keretét Erwin Koeman, a magyar labdarúgó-válogatott szövetségi kapitánya a portugálok (október 10.) és a dánok (október 14.) elleni utolsó két világbajnoki selejtezőre. A szakember hétfő délután találkozik játékosaival az MLSZ telki edzőközpontjában, ahonnan csütörtökön délelőtt indul a lisszaboni első találkozóra. Hétfőn 16 órától a Hivatásos Labdarúgók Szervezetének díjkiosztó ceremóniájával kezdődik a válogatott programja, 17 órától a szövetségi kapitány tart sajtótájékoztatót, 17:20 és 18 óra között a játékosokkal lehet egyéni interjúkat készíteni, majd a 18:30 órakor kezdődő tréningen is jelen lehet minden vendég.
2009.10.03. 10:16
Tenisz, Peking: Czink főtáblás, Szávay Bondarenko ellen kezd
Czink Melinda második győzelmével feljutott szombaton a 4,5 millió dollár összdíjazású pekingi tenisztorna főtáblájára, ahol az alanyi jogon részt vevő Szávay Ágnes ukrán ellenféllel kezd. A világranglistán 38. Czink a dél-afrikai Natalie Grandin után a kazah Galina Voszkobojevát búcsúztatta, így tagja lett a 64 tagú elitmezőnynek. A magyar játékos a nap folyamán a párosok között is pályára lép: a lengyel Urszula Radwanskával az oldalán találkozik a Jen, Cseng hazai duóval. A viadal honlapja szerint a két éve a kínai fővárosban diadalmaskodó Szávay Ágnes magyar idő szerint a délutáni órákban az ukrán Aljona Bondarenkóval (36.) száll szembe a nyitókörben.
2009.10.03. 10:12
Indonéziai földrengés: még négyezren is lehetnek a romok alatt
Akár négyezer ember is lehet még a romok alatt az indonéziai Szumátra szigetén a három nappal ezelőtti pusztító földrengés következtében - közölte az ENSZ egy segélyügyi illetékese szombaton az indonéz fővárosban. Becslésünk szerint még 3 ezer és 4 ezer között lehet azoknak a száma, akiket maguk alá temettek a romok Padang városában - mondta a világszervezetnek a segélyek koordinálásáért felelős tisztségviselője Jakartában. A Nemzetközi Vöröskereszt szintén úgy becsülte, hogy még 4 ezer ember lehet a törmelék alatt rekedve a fővárostól bő 900 kilométerre északnyugatra fekvő egymillió lakosú tartományi székhelyen.
2009.10.03. 10:10
Hasi elhízáshoz vezet az alacsony társadalmi rang
A majmok társadalmának azok a tagjai, amelyek a csoportban kialakult ranglétra alján helyezkednek el, kövérek lesznek és koszorúér-betegségre hajlamosak. Amerikai kutatók szerint félő, hogy ez az összefüggés az emberi társadalmi viszonyokra is vonatkozhat. A majmok között hamar kialakul a társadalmi rangsor: az erős állatok vezetik a csoportot, a gyengébbek lesznek a beosztottak. A háttérbe szorultak sorsa nem irigylésre méltó, gyakran a csoporton belüli agresszió áldozatai, és legtöbbször nem vehetnek részt a többiek mindannapi társas életében sem.
2009.10.03. 09:57
Forma-1, Japán Nagydíj: Vettel indul az élről
Sebastian Vettel, a Red Bull német pilótája nyerte a Forma-1-es Japán Nagydíj szombati időmérőjét, így vasárnap ő rajtol az élről. A második helyről az olasz Jarno Trulli (Toyota), a harmadikról a címvédő brit Lewis Hamilton (McLaren) vág neki a futamnak. A kaotikus időmérőn a célegyenes előtt a gumifalba csapódott Timo Glock, a német versenyző - akit helikopterrel szállítottak kórházba - az első jelentések szerint komolyabb sérülés nélkül megúszta a balesetet. Rajta kívül a spanyol Jaime Alguersuari (Toro Rosso) és a finn Heikki Kovalainen (McLaren-Mercedes) is pórul járt, de sértetlenül szállt ki autójából, így három alkalommal, összesen fél órán át szünetelt a körözés.
2009.10.03. 08:40
A kormány kijelölte az ingatlanvállalkozás-felügyeleti hatóságokat
A megyeszékhely városok főjegyzői végzik ezentúl az üzletszerű ingatlanközvetítői, illetve ingatlanvagyon-értékelő és közvetítő tevékenység felügyeletét - egyebek mellett ezt tartalmazza a legújabb Magyar Közlönyben megjelent rendelet. A rendelet az ingatlanvállalkozások felügyeleti hatóságait nevesíti. Így az üzletszerű társasházkezelői, és ingatlankezelői tevékenységet végzők felügyeleti hatósága a körzetközponti település jegyzője lesz. Némi megszorítással a körzetek fedik a régi járásokat. Az üzletszerű ingatlanközvetítői, illetve ingatlanvagyon-értékelő és közvetítői tevékenységet végzők felett a felügyeletet a megyeszékhelyi települések főjegyzői látják el.
2009.10.03. 08:32
Egy kanadai kecskesajt a világ legjobbja
Egy kanadai kecskesajt, a Cendrillon (Hamupipőke) lett az idén a világ legjobb sajtja. A francia ajkú Québec tartományból való, 2005 óta gyártott különlegesség a Kanári-szigeteken rendezett World Cheese Awards 2009 nevű versenyben végzett az élen - közölte a gyártó, az Alexis de Portneuf sajtház. A díjat minden évben a sajt világkongresszuson adják át. Idén a világ minden tájáról érkezett 300 szakértő kóstolt, és választott a világ 34 országából benevezett 2440 termék közül. Az indoklás szerint a győztes sajt hamvas, "savanykás ízű kecskesajt, egy kissé pikáns zamattal, amely idővel intenzívebbé válik".
2009.10.03. 08:28
Ezer magyar került rács mögé az idén külföldön
Ezer magyar került az idén külföldön rács mögé hosszabb-rövidebb időre, többségük egy-két napon belül szabadult, jogerős büntetést külföldön 181-en töltenek börtönben - írta a Népszabadság. Talán más tényezők mellett a gazdasági válság is közrejátszik abban, hogy az idén mintha többen próbálkoznának külföldi munkavállalással, így több a bajba került magyar állampolgár is - mondta F. Tóth Gábor, a Külügyminisztérium konzuli főosztályának munkatársa a lap szombati számában. A jogerős büntetésüket töltők közül 132-en Európában ülnek, negyvenen Amerikában (harmincan Közép- és Dél-Amerikában), öten Afrikában, illetve a Közel-Keleten, hárman Ausztráliában és egy ember Ázsiában.
2009.10.03. 08:21
Orbán Viktor a Fidesz miniszterelnök-jelöltje
Orbán Viktor pártelnök a Fidesz miniszterelnök-jelöltje, Gyürk András pedig a kampányfőnöke - jelentette ki Szijjártó Péter. A Fidesz elnöki stábjának vezetője az MTI-nek adott interjújában közölte: az ellenzéki párt készen áll a választásra, de szocialista részről minden idők "legdurvább" kampányával számol. Szijjártó Péter kifejtette: a korábban meghozott és érvényben lévő személyi döntés úgy szól, hogy Orbán Viktor a Fidesz miniszterelnök-jelöltje, és ez mindaddig így is marad, amíg ezzel ellentétes döntés nem születik. A választásokhoz kapcsolódó döntésekről menetrendet mindaddig nem állítanak fel, ameddig esély van arra, hogy jövő április-májusnál korábban lehet az országgyűlési választás.
2009.10.03. 08:01
Nem mond le a MÁV vezérigazgatója
Nem tudok róla, hogy le akarnék mondani - mondta Heinczinger István, a MÁV vezérigazgatója a ATV Egyenes Beszéd című műsorában pénteken arra a kérdésre, hogy távozik-e a cégtől. Mint mondta, alkalmazását illetően a miniszter az illetékes, ha ő nem elégedett a munkájával, természetesen lemond. Ha a jelenlegi viszonyok úgy alakulnak, és ha a MÁV működése szempontjából az ő szakmai elveivel nem összeegyeztethető lépések történnek, fontolóra veszi a döntést - tette hozzá. Heinczinger István hangsúlyozta: nem megy csődbe a MÁV, ha az állam még idén megrendeli a szolgáltatást és annak valós értékét kifizeti.
2009.10.02. 21:48
Több mint 4100 halálos áldozata van világszerte az új vírusnak
Több mint 4100 halálos áldozata van az új influenzának 191 országban a H1N1 vírus márciusi megjelenése óta - közölte az Egészségügyi Világszervezet (WHO). A WHO szerint a járvány az elmúlt hetekben különösen az Egyesült Államokat sújtotta. A betegségben legkevesebb 4108-an haltak meg, azaz a WHO által múlt héten közzétett adatoknál 191-gyel többen. Az új vírus világszerte több mint 340 ezer embert fertőzött meg, ez az adat azonban alatta marad a ténylegesnek - közölte a WHO jegyzékében, amelyben rámutat, hogy minden ország nem vezet pontos statisztikát.
2009.10.02. 21:35
Előzetes letartóztatásban egy gyanúsított a Cozma-ügyben
Előzetes letartóztatásba helyezett a Cozma-üggyel kapcsolatosan a Veszprém Megyei Bíróság egy gyanúsítottat pénteken, megváltoztatva ezzel az elsőfokú bíróság szeptemberi döntését - közölte a Veszprém Megyei Rendőr-főkapitányság. A veszprémi B. Csabát és testvérét B. Iván Tamást, valamint még négy gyanúsítottat, enyingi lakosokat vett őrizetbe szeptember 17-én a rendőrség a Cozma-üggyel összefüggésben. A hat férfi közül ötöt előzetes letartóztatásba helyezett a veszprémi városi bíróság. B. Iván Tamás esetében azonban ezt nem látta megalapozottnak. A megyei bíróság azonban pénteken másképpen döntött, azaz elrendelte B. Iván Tamás előzetes letartóztatását is 30 napra.
2009.10.02. 21:05
Megerősítik Magyarországon a tőkepiaci felügyeletet
Magyarországon néhány héten belül törvénymódosításokkal jelentősen fölerősítik a Pénzügyi Szervezetek Állami Felügyeletét (PSZÁF) mint független szabályozó intézményt és növelik a Magyar Nemzeti Bank hatáskörét is a rendszerszintű kockázatok kezelésére - mondta a Nemzetközi Valutaalap (IMF) budapesti állandó irodájának vezetője, Irina Ivascsenko pénteken a Reuters hírügynökségnek. A magyar pénz- és tőkepiaci felügyeleti rendszer megerősítése megfelel az általános EU-beli irányzatnak és az IMF ajánlásainak - mondta az irodavezető.
2009.10.02. 20:26
Rio de Janeiro rendezi a 2016-os olimpiát
Rio de Janeiro rendezi a 2016-os nyári olimpiát - döntött pénteki, koppenhágai ülésén a Nemzetközi Olimpiai Bizottság. Ez lesz az első olimpia Dél-Amerikában. A XXXI. nyári olimpiát 2016. augusztus 5. és 21. között rendezik meg a brazilok.A házigazdaságért ezúttal ötödször pályázó brazil város Madridot előzte meg a döntő voksoláson, amelyben 66:32-re győzött. A NOB-szavazás első körében Chicago, a másodikban pedig Tokió búcsúzott. Elmondható, hogy a kiesettekre adott szavazatok Rióhoz vándoroltak. A négy pályázó közül Rio de Janeiro költi a legtöbb pénzt az eseményre, 14,4 milliárd dollárt, s a szervezők kiemelték, hogy azonnal megkezdik a tervek kivitelezését.
2009.10.02. 20:20
MÁV: a jogszabályok szerint kapják meg javadalmukat a távozó vezetők
A MÁV-tól távozó vállalati vezetők munkaviszonyuk megszüntetésekor a jogszabályok, illetve a kollektív szerződés és a munkaszerződésben foglaltak szerint részesülnek végkielégítésben, felmondási időre járó díjazásban - közölte a MÁV Zrt. kommunikáció pénteken az utóbbi időben a végkielégítésekről megjelent sajtóhírekre reagálva. A vezetőket sem bánatpénz, sem titoktartási pénz, sem egyéb jogcímen nem illeti meg további juttatás, ilyenek kifizetésére nem került és nem is kerülhet sor - tájékoztatott a vasúttársaság.
Megkezdődött a Design Hét Budapesten
A Versenyben - magyar design a világpiacon című kiállítás megnyitójával vette kezdetét az október 11-ig tartó Design Hét Budapest programsorozata péntek délután az Erzsébet téri Design Terminálban. A hatodik alkalommal megrendezett, tavaly 60 ezer látogatót vonzó programsorozat témája ezúttal a kreatív energiák, kapcsolódva az Európai Unió által meghirdetett kreativitás és innováció évéhez. "A Design Terminálban rendezett kiállítással azt kívántuk bemutatni, hogy a magyar tervezők tudásának hasznosításával a nemzetközi piacon is sikert lehet elérni" - szólt a november 1-ig megtekinthető tárlatról az igazgató.
2009.10.02. 18:43
Obama nem firtatja Izrael nukleáris titkait
Barack Obama amerikai elnök tartja magát ahhoz a négy évtizedes amerikai-izraeli titkos megállapodáshoz, hogy Washington nem firtatja az Izrael nukleáris arzenáljával kapcsolatos kérdéseket - értesült a The Washington Times. Obama még májusban, Benjámin Netanjahu izraeli miniszterelnök washingtoni látogatásakor tett ígéretet: nem fogja szorgalmazni, hogy Izrael felfedje nukleáris fegyverzetét nemzetközi ellenőrök előtt - írta pénteki számában a lap nevük elhallgatását kérő, az ügyben járatos tisztviselőkre hivatkozva.
2009.10.02. 18:06
Chicago és Tokió kiesett a 2016-os nyári olimpiért folyó szavazáson
Tokió a második körben kiesett a 2016-os nyári olimpia rendezési jogáért folyó NOB-szavazáson. A voksolás első körében Chicago búcsúzott. Versenyben van még Madrid és Rio de Janeiro.
2009.10.02. 18:00
Veres és Juhász az MSZP képviselő-jelöltjei között Szabolcsban
Juhász Ferenc volt honvédelmi és Veres János volt pénzügyminiszter is az MSZP egyéni országgyűlési képviselő-jelöltje lesz a 2010-es választásokon Szabolcsban, Vojnik Mária, az Egészségügyi Minisztérium államtitkára viszont nem vállalta az újabb jelölést - derült ki a párt nyíregyházi szervezetének sajtótájékoztatóján pénteken. Vojnik Mária helyett a nyíregyházi 1-es számú választókerületben Jeszenszki András középiskolai tanár, helyi önkormányzati képviselő lesz a jelölt - mondta Végh Béla, a város MSZP-elnöke.
2009.10.02. 17:00
MTV-ostrom: első fokon két letöltendő és négy felfüggesztett börtön
Két vádlottat 2, illetve 3 éves letöltendő, négyet felfüggesztett börtönre ítélt az MTV-székház 2006. őszi ostroma kapcsán közérdekű üzem működésének megzavarása és más bűncselekmények miatt a Pesti Központi Kerületi Bíróság (PKKB) első fokon nem jogerősen pénteken. A vádlottak többsége fellebbezett az ítélet ellen, így a Fővárosi Bíróságon folytatódik az ügyük. Korábban már tucatnyi vádlottat felfüggesztett szabadságvesztésre ítélt az elsőfokú bíróság, de ott jobbára nem voltak fellebbezések, így azok a döntések többnyire jogerőre emelkedhettek.
2009.10.02. 16:00
BL: minden jegy elfogyott a Debrecen hazai meccseire
Egy nap alatt elfogytak a maradék belépők a Debrecen hátralévő két hazai Bajnokok Ligája-mérkőzésére - adta hírül a klub hivatalos honlapja pénteken. A Fiorentina és a Liverpool elleni mérkőzésekre csütörtök reggel kezdték el árulni a megmaradt mintegy háromezer belépőt. A jegyeket csak együtt lehetett megvenni a két meccsre, péntek reggelre így mindkét meccsre elfogytak a tikettek. A DVSC-TEVA október 20-án játszik az olasz, míg november 24-én az angol csapattal a Puskás Ferenc Stadionban.
2009.10.02. 15:15
Rabolt fegyvereket használtak a romák elleni támadások során
Egy besenyszögi rablásból származnak a romák elleni támadásoknál használt fegyverek - jelentette be Petőfi Attila, a Nemzeti Nyomozó Iroda igazgatója pénteken Budapesten, mielőtt jutalmakat adtak át a bűncselekmény-sorozat felderítésében kiemelkedő munkát végző rendőröknek. Az igazgató emlékeztetett rá: nyolc éles lőfegyvert foglaltak le a házkutatásokkor, ezek között voltak a bűncselekményeknél használtak is, amelyek közül hárommal emberéletet oltottak ki. Mint mondta, szakértői vélemény alapján a fegyvereket "személyekhez tudják kötni". A fegyverekről megállapítható, hogy egy 2008. március 7-én elkövetett besenyszögi rablásból származnak - tette hozzá.
2009.10.02. 15:00
Nyilvánosságra hozzák az összes fővárosi cég szerződését
Október végéig nyilvánosságra hozzák a főváros valamennyi cégének szerződéseit 2003. január 1-jéig visszamenőleg - jelentette be Horváth Csaba (MSZP) főpolgármester-helyettes pénteken újságírók előtt. A városházi politikus azt hangoztatta, a fővárosi önkormányzat cégeinél nyilvánvalóan nem lehetnek titkok, ezért a BKV szerződéseihez hasonlóan átláthatóvá kell tenni a szerződéseket. Közölte azt is, az elképzelések szerint a jövőben a felügyelőbizottsági helyekre nem pártpolitikusokat delegálnának, hanem szakembereket küldenének.
2009.10.02. 14:00
Stabilra javította a magyar kilátást a Standard & Poor's
Negatívról stabilra javította Magyarország adósbesorolásának kilátását pénteken a Standard & Poor's hitelminősítő, a "kitartó költségvetési konszolidáció" eredményeire hivatkozva. A világ legnagyobb hitelminősítője ezzel levette a napirendről Magyarország leminősítését. Az S&P jelenleg a közepes befektetői sáv alsó szélén, "BBB mínusz" osztályzattal tartja nyilván a magyar szuverén devizaadósságot. Az eddig érvényben volt negatív kilátás leminősítés lehetőségére utalt; ha erről a szintről a cég tovább rontotta volna a magyar osztályzatot, a besorolás a befektetésre ajánlott kategória alá, a spekulatív sávba került volna.
2009.10.02. 13:59
Az EU és Washington összehívja a boszniai vezetőket
Összehívja az Európai Unió (EU) és az Egyesült Államok Bosznia és Hercegovina vezetőit Szarajevóba, hogy megkíséreljenek kiutat találni az egykori jugoszláv tagállamban kialakult belpolitikai patthelyzetből - jelentette be pénteken az EU soros elnöksége. Közleménye szerint Brüsszel és Washington szeretné támogatni Bosznia és Hercegovina euro-atlanti integrációs törekvéseit, de komolyan aggasztja őket a boszniai politikai patthelyzet, amely miatt félő, hogy a balkáni ország emiatt lemarad szomszédjai mögött. A boszniai vezetőket október 9-re hívják össze Szarajevóba.
2009.10.02. 13:45
Massa szerint a Renault ellopta tőle a tavalyi vb-címet
Felipe Massa, a Ferrari brazil pilótája azzal vádolta meg a Renault istállót és annak korábbi versenyzőjét, Nelson Piquet Juniort, hogy a tavalyi Szingapúri Nagydíjon okozott szándékos balesettel megfosztotta az egyéni világbajnoki címtől. A júliusi Magyar Nagydíj időmérő edzésén koponyasérülést szenvedett 28 esztendős versenyző szerint a tavalyi szingapúri futam végeredményét is meg kellett volna változtatni, miután kiderült, hogy Piquet Jr. szándékosan ment a falnak, elősegítve ezzel csapattársa, Fernando Alonso győzelmét.
2009.10.02. 13:07
Elindult a magyarokból és külföldiekből álló mentőcsapat Indonéziába
Péntek délelőtt elindult Budapestről a magyarokból és külföldiekből álló speciális mentőcsapat a földrengés sújtotta Indonéziába - mondta Szentes György, az Országos Katasztrófavédelmi Főigazgatóság (OKF) szóvivője az MTI-nek. A repülőgépen a kormány által támogatott 12 fős speciális mentőcsapat, egy 27 tagú német és egy 22 fős szlovén csapat, valamint a Baptista Szeretetszolgálat 15 fős csoportja utazik. A gépen összesen 78 ember utazik 29 mentőkutyával. Az eredeti tervek szerint csütörtök éjjel indultak volna útnak, de műszaki okok miatt csak pénteken tudtak elindulni.
Beoltják a katonákat is a H1N1 ellen
Hamarosan elkezdik beoltani a H1N1 ellen a Honvédelmi Minisztérium teljes állományát, beleértve a hivatásos és szerződéses katonákat, a köztisztviselőket és a közalkalmazottak is - közölte a honvédelmi tárca pénteken az MTI-vel. A közleményben foglaltak szerint az oltóanyag elosztását az Országos Epidemiológiai Központ koordinálja, és adja ki az MH Dr. Radó György Honvéd Egészségügyi Központ részére. Az átvételt követően megkezdik az állomány oltását, ez vonatkozik a külföldön szolgálatot teljesítő katonákra is. Az oltóanyag a teljes személyi állomány részére térítésmentes - közölte a minisztérium.
2009.10.02. 12:56
U20-as vb: Korcsmár és Simon is sérült, Németh talán játszhat
Sérülés miatt várhatóan Korcsmár Zsolt és Simon András sem léphet pályára a 20 éven aluliak egyiptomi világbajnokságán szereplő magyar labdarúgó-válogatott utolsó csoportmérkőzésén, szombaton, az Egyesült Arab Emírségek ellen. A magyar szövetség (MLSZ) pénteki tájékoztatása szerint Korcsmár és a korábban megsérült Németh Krisztián egy helyi kórházban ultrahangos vizsgálaton esett át, előbbinek másfél milliméternyit beszakadt a combizma. Ugyanakkor Némethnél nem mutattak ki komolyabb sérülést, így ő talán játszhat a szombati találkozón. Simon szinte biztosan kihagyja az összecsapást, hiszen a dél-afrikaiak elleni, szerdai ütközet során hatalmas rúgást kapott a combjára.
2009.10.02. 12:08
Az IMF vezetője szerint Európa utolsóként lép ki a válságból
Európa lényegesen lassabban kászálódik ki a válságból, mint a világ többi térsége - mondta az IMF vezetője, aki szerint ez azért van, mert Európa gazdasága kevésbé rugalmas. Európát kevésbé rázta meg a gazdasági visszaesés, mint az Egyesült Államokat, de a kibontakozása is lassabb lesz - vélte Dominique Strauss-Kahn, a Nemzetközi Valutaalap (IMF) vezetője Isztambulban, ahol vasárnap kezdődik az IMF és a Világbank négynapos féléves közgyűlése.
2009.10.02. 12:00
Olimpia 2016: Obama szerint Chicago készen áll
Barack Obama, az Egyesült Államok elnöke szerint Chicago készen áll a 2016-os olimpia megrendezésére, és alig várja, hogy a világ sporttársadalmát köszönthesse. Obama a Nemzetközi Olimpiai Bizottság (NOB) koppenhágai ülésén mondott beszédében arra buzdította a NOB-tagokat, hogy szavazzanak az amerikai város mellett, mert mint mondta: "ha így tesznek, megígérhetem, hogy Chicago és az Egyesült Államok büszkévé teszi majd az egész világot." Korábban még sosem volt arra példa, hogy az amerikai elnök személyesen vett volna részt olyan NOB-szavazáson, ahol valamelyik ötkarikás rendezésről döntöttek.
2009.10.02. 11:30
Tsunami lett a neve az óceániai földrengést túlélő kisbabának
Az óceániai földrengés áldozatai előtt tisztelegve a Tsunami (cunami) nevet kapta egy szamoai csecsemő, aki túlélte a három nappal ezelőtti földrengést és szökőárt. A katasztrófa idején mindössze kétnapos kisbabát nagyapja fivére mentette ki a földrengés által romba döntött házból Saleapaga faluban Szamoán. Miután átverekedte magát az áradáson és a romokon, a rokon átadta a csecsemőt szüleinek, Fieaso és Terri Agaalenuunak.
2009.10.02. 11:22
Már 3,3 milliárd köbméter földgáz van az E.ON tárolóiban
Október 2-án 3,3 milliárd köbméter földgáz van az E.ON Földgáz Storage tárlóiban, és két tároló már a kitárolásra is kész - mondta el Kutas István, az E.ON Hungaria szóvivője pénteken az MTI-nek. Az E.ON jelenlegi 3,7 milliárd köbméter összes tárolókapacitása hamarosan 4,3 milliárd köbméterre bővül, miután befejeződött a zsanai tároló 35 milliárd forint értékű kapacitásbővítő beruházása, aminek eredményeként a dél-alföldi tároló 1,5 milliárd köbméteres kapacitása 600 millió köbméterrel bővül.
2009.10.02. 11:06
Enyhítették a 2006 októberében tankot elindító férfi büntetését
Enyhítette a Fővárosi Bíróság pénteken annak a férfinak a büntetését, aki a 2006. október 23-ai tüntetésen elindított és 60-80 méteren keresztül vezetett egy harckocsit Budapesten, a Deák térnél. Ez év januárban a férfit közúti veszélyeztetés és rongálás miatt 1 év 8 hónap, 4 évre felfüggesztett szabadságvesztésre ítélte a Pesti Központi Kerületi Bíróság első fokon. Az ügyész súlyosításért, a védelem felmentésért, illetve enyhítésért fellebbezett. Pénteken a Fővárosi Bíróság a szabadságvesztést 1 év 4 hónapra, a felfüggesztés időtartamát pedig 2 évre mérsékelte, és mellőzte a járművezetéstől való eltiltást. Az ítélet jogerős.
2009.10.02. 11:00
Az Európai Bizottság kartellezéssel vádol három légitársaságot
Az Európai Bizottság a trösztellenes szabályok megsértésével vádol három európai légitársaságot. A testület feltételezése szerint a Oneworld légi szövetségben tömörült British Airways, az American Airlines és az Iberia együttműködése a transzatlanti járatokon kartellezésnek minősülhet, és hátrányos helyzetbe hozhatja a versenytársakat. A légitársaságok még tavaly állapodtak meg abban, hogy közösen üzemeltetnek járatokat az Egyesült Államok és európai városok között. A együttműködés a kereskedelmi, a marketing és az üzemeltetési tevékenységre egyaránt kiterjed, és vonatkozik egyebek közt a menetrendek összehangolása mellett az árképzésre, illetve egymás járataira való jegyárusításra is.
2009.10.02. 10:35
Schwarzenegger kormányzó nem kivételez Polanskival
Ugyanúgy kell kezelni Roman Polanski ügyét, ha amerikai bíróság elé kerül, mint bárki másét - szögezte le helyi idő szerint csütörtökön Arnold Schwarzenegger kaliforniai kormányzó. A Los Angeles-i főügyész egyidejűleg cáfolta, hogy bosszúhadjárat folyna a rendező ellen. A filmsztárból lett, osztrák születésű politikus a CNN televízióban arról szólva, hogy megkegyelmezne-e Polanskinak, akit egy 13 éves lány harminc évvel ezelőtti megerőszakolása és szökés miatt akarnak bíróság elé idézni, kijelentette: "nem járnék el máshogy ebben az ügyben sem, mint más esetben".
2009.10.02. 10:31
Befejezte ausztráliai látogatását Sólyom László
Befejezte ausztráliai látogatását pénteken Sólyom László köztársasági elnök, aki új-zélandi vizitjével együtt több mint 40 000 kilométeres útról tér vissza szombaton Magyarországra. Az elnök és kísérete pénteken Healesville-ben egy vadasparkot tekintett meg, ahol a veszélyeztetett ausztráliai állatfajokról kapott tájékoztatást. Sólyom László Melbourne-ben David de Krester tartományi kormányzóval találkozott, aki díszebéden látta vendégül a köztársasági elnököt. Az államfő szeptember 22-én indult Új-Zélandra és Ausztráliába.
2009.10.02. 10:00
Madonna soha többé nem akar férjhez menni
Soha többé nem akar férjhez menni Madonna. "Szívesebben vetném magam vonat alá" - mondta a világhírű énekesnő David Letterman amerikai showman műsorában. Madonna - vélhetően az időbeli egybeesés miatt is - Bush-éveknek nevezte a Guy Richie brit filmrendezővel kötött házasságának időszakát. Az énekesnő ennek ellenére hiányolja a kapcsolat néhány elemét, például a gyerekekkel való közös törődést. A popcsillag mindazonáltal bízik abban, hogy újra szerelmes lesz, és valaki oldalán éli le majd életét.
2009.10.02. 09:46
F1, Japán Nagydíj: Kovalainen és Sutil nyerte az első két szabadedzést
Heikki Kovalainen, a McLaren-Mercedes finn pilótája nyerte az első, míg Adrian Sutilnak, a Force India német versenyzőjének sikerével végződött a második szabadedzés a Forma-1-es világbajnokság Japán Nagydíján, Szuzukában. A címvédő brit Lewis Hamilton (McLaren) előbb a hatodik, majd a negyedik legjobb időt autózta az esőben, míg a jelenlegi éllovas Jenson Button - aki akár már vasárnap világbajnok lehet - csak a 18. volt az első tréningen, s a folytatásban már ki sem jött az aszfaltra.
2009.10.02. 09:04
Orbán Viktor a családi adózás pártján áll
Orbán Viktor az egykulcsos adózás és a családi adórendszer közül az utóbbi pártján áll. A Fidesz elnöke ezt a Magyar Televízió Ma reggel című műsorában mondta pénteken, ahol azt is közölte: ha most bezárják a sydneyi főkonzulátust, akkor a Fidesznek - kormányra kerülése esetén - azt meg kell nyitnia. Az adórendszerben fontos az egyszerűség, de emellett a családokat mindenképpen támogatnia kell, hiszen az egy "tarthatatlan helyzet, hogy az adórendszer nem veszi figyelembe azt, hogy valaki a keresményéből egymaga él meg, vagy esetleg eltart belőle két-három gyermeket" - ismertette az adórendszerrel kapcsolatos álláspontját Orbán, hozzátéve, hogy az egykulcsos adózás és a családi adórendszer közötti vita még nem dőlt el a Fideszben.
Európa Liga: ismét kikapott a Hertha
A bajnokságban is szenvedő Hertha BSC az európai kupaporondon sem tudott javítani, ugyanis a Dárdai Pált végig soraiban tudó német gárda 1-0-ra kikapott a Sporting Lisboa vendégeként csütörtökön a labdarúgó Európa Liga csoportkör 2. fordulójának késő esti mérkőzésén. Az Anderlecht saját közönsége előtt 1-1-es döntetlent ért el az Ajax Amsterdam ellen, a hazaiaknál Juhász Roland végigjátszotta a mérkőzést. A Gera Zoltánt nélkülöző Fulham 1-0-ra legyőzte a Baselt. A 12 csoportból az első két helyezett jut tovább.
2009.10.02. 08:25
Október 15-től lehet jelentkezni a keresztféléves képzésekre
Október 15-től lehet jelentkezni a felsőoktatási keresztféléves képzésekre, ezzel egy időben jelenik meg a Felsőoktatási felvételi tájékoztató - a 2009. februárban induló képzések című kiadvány, amely segít eligazodni az érdeklődőknek - tette közzé honlapján az Országos Felsőoktatási Információs Központ. A jelentkezési határidő - a korábbiakhoz hasonlóan - november 15-e. A keresztféléves képzésre azok jelentkezhetnek, akik februárban szeretnék elkezdeni tanulmányaikat. Fontos tudnivaló, hogy a februárban induló képzésekre papír alapon és elektronikusan is lehet jelentkezni. Tavaly a korábbi felvételi időszakokhoz képest többszörösére, 58 százalékra emelkedett az e-felvételit választók aránya.
2009.10.02. 08:00
Magyar Nemzet: több százmillió forintos végkielégítések a MÁV-nál
Mintegy 110-120 millió forintot kaphatott távozásakor a MÁV két felsővezetője, egy harmadik társuk pedig kevesebb mint háromévi munkaviszony után mintegy százmillió forintot - írta pénteki számában a Magyar Nemzet. Fejenként mintegy 110-120 millió forintot kaphatott idei távozásakor a MÁV két felső vezetője - értesült a Magyar Nemzet vasúttársasági forrásokból. A vasúttársaság volt pályavasúti főigazgatója, aki általános üzletági vezérigazgató-helyettesként is dolgozott a MÁV-nál, harmincnyolc évi vasutas munkaviszony után 71 millió forintnyi végkielégítést kapott, amelyhez a lap információi szerint egyéb jogcímeken további ötvenmillió forintot kaphatott.
2009.10.02. 07:00

References: Bíróság 
 bíróság 
 bíróság 
 Bíróság 
 Bíróság 
 Bíróság 
 Bíróság 
 bíróság 
 bíróság